Sunshine Rádió
2014.10.07 - 12:01 (hossza: 1 perc) - [6506138]

Többen mentek pihenni, bővült a belföldi turizmus

Idén a harmadik negyedévben 10 százalékkal bővült a belföldi vendégforgalom az előző év hasonló időszakához képest a Szallas.hu friss adatai szerint. Az átlagos foglalási érték 40 710 forint volt, ami 2 százalékos növekedés 2013 azonos negyedévéhez képest. Az augusztusi rossz idő nem éreztette hatását sem a foglalások számában, sem azok értékében, ugyanakkor új trendként jelentkezett, hogy sokan még szeptemberben is "nyaralni mentek". A felmérés szerint a magyarok inkább többször, de rövidebb időre utaztak el. A 10 legnépszerűbb település rangsorának élen az évek óta verhetetlen Siófok áll, majd Budapest, Hajdúszoboszló, Eger és Balatonfüred következik.